ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων Σύστημα έγκαιρης προειδοποίησης aριθ. 5/2000

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση των πιστώσεων

3. Σχόλια

4. Συμπεράσματα

1.1. Συνολική εξέλιξη των μηνιαίων δαπανών

Οι παρακάτω πίνακες παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου 1999 έως τις 31 Μαρτίου 2000.

1.1. Η υποκατηγορία «Παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες»

>ΘΕΣΗ ΠIΝΑΚΑ>

1.2. Η υποκατηγορία 1β «Αγροτική ανάπτυξη και συνοδευτικά μέτρα»

>ΘΕΣΗ ΠIΝΑΚΑ>

2. Προσωρινή απορρόφηση των πιστώσεων

>ΘΕΣΗ ΠIΝΑΚΑ>

3. Σχόλια

3.1. Η εκτέλεση των πιστώσεων για τον Μάιο 2000

Η εκτέλεση των πιστώσεων του υποτμήματος B1 του προϋπολογισμού για τον Μάιο 2000 (δαπάνες των κρατών μελών από τις 16 Οκτωβρίου 1999 έως τις 31 Μαρτίου 2000) ανέρχονται σε 28 241 εκατ. EUR, ήτοι 68,9% των πιστώσεων. Οι δαπάνες είναι:

- για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) είναι κατά 154 εκατ. EUR χαμηλότερες από το δείκτη. Μπορούμε να υπενθυμίσουμε ότι οι δαπάνες βρίσκονταν στο τέλος του μηνός χαμηλότερα από τον δείκτη. Αυτό προκύπτει κυρίως από το γεγονός ότι οι πληρωμές για την ενίσχυση στις ελαιούχες εκτάσεις άρχισαν από τον Μάρτιο και όχι από τον Φεβρουάριο όπως τα προηγούμενα έτη. Πράγματι, τα κράτη μέλη πλήρωσαν τις ενισχύσεις αυτές εντός του Μαρτίου και με τον τρόπο αυτό κάλυψαν αυτή την καθυστέρηση εκτέλεσης του προηγουμένου μηνός.

- για την υποκατηγορία 1β (αγροτική ανάπτυξη και συνοδευτικά μέτρα) κατά 116 εκατ. EUR υψηλότερες από το δείκτη.

3.2. Νομισματικοί παράγοντες

3.2.1. Η ισοτιμία του δολαρίου έναντι του ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή των γεωργικών προϊόντων, ιδίως για τα σιτηρά και τη ζάχαρη, καθώς και για την περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την εξέλιξη της τιμής του δολαρίου.

Σύμφωνα με την απόφαση του Συμβουλίου για τη δημοσιονομική πειθαρχία, ο γεωργικός προϋπολογισμός 2000 καταρτίστηκε βάσει της μέσης ισοτιμίας του δολαρίου για τον Ιανουάριο, Φεβρουάριο και Μάρτιο 1999 που ανερχόταν σε 1 EUR = 1,12 $.

Οι πραγματικές τιμές του ευρώ που παρατηρήθηκαν τους τελευταίους μήνες ήσαν σαφώς χαμηλότερες από τη δημοσιονομική ισοτιμία. Είναι, επομένως, πολύ πιθανό ότι ο μέσος όρος των τιμών του δολαρίου που διαπιστώνονται από την 1η Αυγούστου 1999 έως τις 31 Ιουλίου 2000 (περίοδος αναφοράς για τον προσδιορισμό της επίδρασης του δολαρίου) θα αποκλίνει από αυτή τη δημοσιονομική ισοτιμία και ότι το επίπεδο των δαπανών που πραγματοποιήθηκαν από τα κράτη μέλη θα είναι χαμηλότερο λόγω της εξέλιξης της τιμής δολαρίου [1].

[1] Ο μέσος όρος των τιμών του δολαρίου που διαπιστώθηκαν από την 1η Αυγούστου 1999 έως τις 7 Απριλίου 2000 είναι 1 EUR = 0,96 $. Αν η τιμή της 15ης Μαρτίου (περίπου 1 EUR = 0,96$) παρετείνετο έως το τέλος του οικονομικού έτους, η μέση ισοτιμία θα ανήρχετο σε 1 EUR = 1 $.

Υπενθυμίζεται ότι τα εξοικονομούμενα ποσά που υπερβαίνουν την ατέλεια των 200 εκατ. EUR, που καθορίζεται με τους κανόνες της δημοσιονομικής πειθαρχίας, θα μεταφερθούν, στο τέλος του οικονομικού έτους, προς το νομισματικό απόθεμα.

3.2.2. Η επίπτωση των διπλών τιμών

Δαπάνες, σαφώς λιγότερο σημαντικές από εκείνες των προηγούμενων ετών θα προκύψουν από την επίπτωση των διπλών τιμών. Η κατάργηση των πράσινων τιμών οδήγησε στην εξάλειψη του αποτελέσματος των διπλών τιμών στις χώρες που μετέχουν στο ευρώ και επομένως σε σημαντικές οικονομίες.

Το κόστος της διπλής τιμής εκτιμήθηκε για το ΕΓΤΠΕ-τμήμα εγγυήσεων κατά την κατάρτιση της διορθωτικής επιστολής σε 119 εκατ. EUR. Στη συγκυριακή αναθεώρηση του Ιανουαρίου, η επίπτωση της διπλής τιμής εκτιμήθηκε σε 193 εκατ. EUR, ήτοι σημειώθηκε αύξηση 74 εκατ. EUR.

3.3. Παράγοντες της αγοράς

3.3.1. Η υποκατηγορία 1α: παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες

Κεφάλαιο B1-10: Αροτραίες καλλιέργειες // - 180 εκατ. EUR

// (δαπάνες: 15 474 εκατ. EUR)

(δείκτης: 15 293 εκατ. EUR)

(προβλέψεις των κρατών μελών: 15 342 εκατ. EUR)

Η υποαπορρόφηση που διαπιστώθηκε για το Κεφάλαιο αυτό στο τέλος του προηγουμένου μηνός έχει εκλείψει και τώρα αντίθετα διαπιστώνουμε υπέρβαση του δείκτη. Αυτό οφείλεται στο γεγονός ότι τα κράτη μέλη κάλυψαν σχεδόν πλήρως την καθυστέρηση εκτέλεσης των ενισχύσεων για τις ελαιούχες εκτάσεις.

Η υπέρβαση του δείκτη προκύπτει από:

- της γραμμική μείωση των πιστώσεων που αποφασίστηκε από την αρμόδια αρχή του προϋπολογισμού κατά την έγκριση του προϋπολογισμού, ιδίως ορισμένα κονδύλια ενισχύσεων ανά εκτάριο υπερβαίνουν το δείκτη,

- τις δαπάνες για τη δημόσια αποθεματοποίηση που είναι υψηλότερες από τις προβλεπόμενες (σημαντικότερες αγορές και πωλήσεις).

Πρόκειται για δύο ουσιαστικές αποκλίσεις. Αντισταθμίστηκαν εν μέρει από υποαπορρόφηση σε σχέση με τον δείκτη λόγω των καθυστερημένων πληρωμών στην Ιταλία των ενισχύσεων ανά εκτάριο (κυρίως του σκληρού σίτου) που προκύπτουν από την ενίσχυση των ελέγχων που ζητήθηκε από την Επιτροπή.

Θα πρέπει να αναμένουμε υπέρβαση των πιστώσεων στο τέλος του οικονομικού έτος κυρίως λόγω της γραμμικής μείωσης που αποφασίστηκε κατά την έγκριση του προϋπολογισμού και των σημαντικότερων δαπανών για τη δημόσια αποθεματοποίηση. Ωστόσο, η εκτέλεση του προϋπολογισμού του κεφαλαίου αυτού εξαρτάται και από τα αποτελέσματα των ελέγχων που πραγματοποιήθηκαν στην Ιταλία.

Κεφάλαιο B1-11: Ζάχαρη // + 58 εκατ. EUR

// (δαπάνες: 1 083 εκατ. EUR)

(δείκτης: 1 025 εκατ. EUR)

(προβλέψεις των κρατών μελών: 1 095 εκατ. EUR)

Η υπέρβαση του δείκτη προκύπτει από υψηλές πληρωμές για επιστροφές κατά την εξαγωγή. Αυτό προέρχεται αφενός μεν από τις μεγάλες εξαγωγές και αφετέρου από τις χαμηλές τιμές στην διεθνή αγορά.

Κεφάλαιο B1-12:Ελαιόλαδο // - 61 εκατ. EUR

// (δαπάνες: 1 929 εκατ. EUR)

(δείκτης: 1 990 εκατ. EUR)

(προβλέψεις των κρατών μελών: 1 934 εκατ. EUR)

Η υποαπορρόφηση σε σχέση με το δείκτη προκύπτει από τις λιγότερο σημαντικές δαπάνες για τις ενισχύσεις στην παραγωγή ελαιολάδου. Λόγω της αλλαγής του συστήματος των ποσοστώσεων που προβλέπει τώρα εθνικές ποσοστώσεις, το συνολικό επίπεδο των πληρωμών για την προκαταβολή είναι χαμηλότερο σε σχέση με τα προηγούμενα έτη. Η υποαπορρόφηση θα εκλείψει ενδεχομένως κατά την πληρωμή του υπολοίπου που θα πραγματοποιηθεί αργότερα στη διάρκεια του οικονομικού έτους.

Μπορεί να προκύψει μικρή υπέρβαση των πιστώσεων στο τέλος του οικονομικού έτους λόγω της γραμμικής μείωσης κατά την έγκριση του προϋπολογισμού.

Κεφάλαιο B1-15: Οπωροκηπευτικά // - 134 εκατ. EUR

// (δαπάνες: 774 εκατ. EUR)

(δείκτης: 908 εκατ. EUR)

(προβλέψεις των κρατών μελών: 739 εκατ. EUR)

Η υποαπορρόφηση σε σχέση με το δείκτη αφορά κυρίως τον τομέα των μεταποιημένων οπωροκηπευτικών και προκύπτει από καθυστερημένες πληρωμές για τις χρηματικές αντισταθμίσεις για να ευνοηθεί η μεταποίηση των εσπεριδοειδών και από τις ενισχύσεις για την παραγωγή μεταποιημένων προϊόντων με βάση τις τομάτες.

Όσον αφορά τον τομέα των νωπών οπωροκηπευτικών, εμφανίζει μικρή υποαπορρόφηση σε σχέση με το δείκτη, και αυτό επίσης λόγω του γεγονότος ότι πραγματοποιήθηκαν περισσότερο καθυστερημένες πληρωμές απ'ό,τι είχε εκτιμηθεί (για τις μπανάνες).

Εκτιμάται ότι στο τέλος του οικονομικού έτους, οι δαπάνες θα κυμαίνονται περίπου στο επίπεδο των πιστώσεων που είναι εγγεγραμμένες στον προϋπολογισμό.

Κεφάλαιο B1-17: Καπνός // - 65 εκατ. EUR

// (δαπάνες: 714 εκατ. EUR)

(δείκτης: 780 εκατ. EUR)

(προβλέψεις των κρατών μελών: 707 εκατ. EUR)

Η υποαπορρόφηση σε σχέση με το δείκτη προκύπτει από την καθυστέρηση πληρωμών για τις πριμοδοτήσεις της εσοδείας 1999. Εκτιμάται ότι η καθυστέρηση θα καλυφθεί κατά τη διάρκεια του οικονομικού έτους.

Κεφάλαιο B1-20: Γάλα και γαλακτοκομικά προϊόντα // + 24 εκατ. EUR

// (δαπάνες: 1 321 εκατ. EUR)

(δείκτης: 1 296 εκατ. EUR)

(προβλέψεις των κρατών μελών: 1 307 εκατ. EUR)

Η υπέρβαση του δείκτη προκύπτει κυρίως από σημαντικότερες δαπάνες για τις επιστροφές κατά την εξαγωγή (εξήχθησαν σημαντικότερες ποσότητες), που αντισταθμίστηκε εν μέρει από το όφελος επί των υψηλότερων πωλήσεων για το αποκορυφωμένο γάλα σε σκόνη που πωλήθηκε από το δημόσιο απόθεμα.

Κεφάλαιο B1-21: Βόειο κρέας // + 114 εκατ. EUR

// (δαπάνες: 2 448 εκατ. EUR)

(δείκτης: 2 334 εκατ. EUR)

(προβλέψεις των κρατών μελών: 2 497 εκατ. EUR)

Η υπέρβαση του δείκτη προκύπτει:

- κυρίως, από τις υψηλότερες πληρωμές για τις πριμοδοτήσεις. Διαπιστώθηκε ήδη στα προηγούμενα έτη ότι τα κράτη μέλη πληρώνουν τις πριμοδοτήσεις αυτές με μη κανονικό ρυθμό και έτσι υπήρχαν συχνά σημαντικές αποκλίσεις μεταξύ της εκτέλεσης και του δείκτη, οι οποίες εξέλειπαν μόνο στο τέλος του Ιουνίου, που ήταν η προθεσμία πληρωμής μεγάλου τμήματος των πριμοδοτήσεων αυτών. Ωστόσο, παράλληλα με αυτή την αυστηρά προσωρινή επίπτωση άλλα στοιχεία τα οποία είναι υπεύθυνα γι'αυτές τις υψηλές δαπάνες είναι η γραμμική μείωση των πιστώσεων που αποφασίστηκε από την Αρχή επί του Προϋπολογισμού και οι σημαντικότερες δαπάνες από εκείνες που είχαν προβλεφθεί για τα έκτακτα μέτρα στήριξης (σφαγή και καταστροφή των ζώων στο Ηνωμένο Βασίλειο στο πλαίσιο της εξάλειψης της ΣΕΒ).

- από το γεγονός ότι τα κέρδη επί των πωλήσεων από τη δημόσια αποθεματοποίηση είναι χαμηλότερα από τα προβλεπόμενα. Είναι δυνατόν να προκύψουν ανάγκες μεγαλύτερες από τις εγγεγραμμένες στον προϋπολογισμό πιστώσεις.

Η υπέρβαση αντισταθμίζεται εν μέρει με υποαπορρόφηση σε σχέση με το δείκτη, στο πλαίσιο των επιστροφών κατά την εξαγωγή.

Μπορεί να προκύψει υπέρβαση των πιστώσεων για πριμοδοτήσεις (κυρίως λόγω της γραμμικής μείωσης των πιστώσεων) και των δαπανών της δημόσιας αποθεματοποίησης. Ωστόσο, εκτιμάται ότι το επίπεδο των επιστροφών κατά την εξαγωγή θα αντιστοιχεί στο τέλος του οικονομικού έτους στις εγγεγραμμένες στον προϋπολογισμό πιστώσεις.

Κεφάλαιο B1-22 :Αιγοπρόβειο κρέας // + 142 εκατ. EUR

// (δαπάνες : 909 εκατ. EUR)

(δείκτης : 767 εκατ. EUR)

(προβλέψεις των κρατών μελών : 993 εκατ. EUR)

Η υπέρβαση του δείκτη προκύπτει από επιτάχυνση της πληρωμής σε σχέση με τα προηγούμενα έτη για το υπόλοιπο 1999 της πριμοδότησης στις προβατίνες. Πρόκειται για αυστηρά προσωρινή επίπτωση.

Αντίθετα, είναι δυνατό να προκύψουν ανάγκες μικρότερες για το κεφάλαιο αυτό λόγω των λιγότερο σημαντικών δαπανών του έτους 1999 για την πριμοδότηση στις προβατίνες (καλό επίπεδο της τιμής της κοινοτικής αγοράς).

Κεφάλαιο B1-23 : Χοίρειο κρέας, αυγά και πουλερικά // + 20 εκατ. EUR

// (δαπάνες : 248 εκατ. EUR)

(δείκτης : 229 εκατ. EUR)

(προβλέψεις των κρατών μελών : 252 εκατ. EUR)

Η υπέρβαση του δείκτη προκύπτει από τις μεγαλύτερες δαπάνες για τις επιστροφές κατά την εξαγωγή του χοιρείου κρέατος. Ακόμη και αν οι δαπάνες για το μέτρο αυτό πιθανόν να υπερβούν ελαφρώς κατά το τέλος του οικονομικού έτους τις πιστώσεις του προϋπολογισμού, εκτιμάται ότι το συνολικό επίπεδο των δαπανών για το κεφάλαιο αυτό θα είναι περίπου στο ύψος των πιστώσεων που είναι εγγεγραμμένες στον προϋπολογισμό.

Κεφάλαιο B1-30: Προϊόντα εκτός παραρτήματος I // + 31 εκατ. EUR

// (δαπάνες : 286 εκατ. EUR)

(δείκτης : 254 εκατ. EUR)

(προβλέψεις των κρατών μελών : 281 εκατ. EUR)

Η υπέρβαση των πιστώσεων προκύπτει από κυρίως από σημαντικότερες δαπάνες για τα προϊόντα βάσεως σιτηρών και το βούτυρο. Αυτό προέρχεται αφενός μεν από αύξηση των ποσοτήτων που εξήχθησαν καθώς και από τη γραμμική μείωση των πιστώσεων κατά την έγκριση του προϋπολογισμού.

Μπορεί να προκύψει υπέρβαση των πιστώσεων στο τέλος του οικονομικού έτους.

Κεφάλαιο B1-37: Εκκαθάριση και μείωση των προκαταβολών //

Το κεφάλαιο αυτό το οποίο δεν υπάγεται στο σύστημα του δείκτη, καλύπτει τις χρηματοδοτικές διορθώσεις που αποφασίστηκαν στο πλαίσιο της εκκαθάρισης των λογαριασμών καθώς και τις μειώσεις και αναστολές των προκαταβολών (μειώσεις /αναστολές των μηνιαίων επιστροφών) που θα πληρωθούν στα κράτη μέλη.

Το σημερινό επίπεδο των δαπανών (-67 εκατ. EUR) προκύπτει από μειώσεις των προκαταβολών που αποφασίστηκαν από την Επιτροπή για τις προκαταβολές του Μαρτίου. Οι μειώσεις αυτές αφορούν κυρίως την μη είσπραξη της συμπληρωματικής εισφοράς του γάλακτος της περιόδου 1998/99 από την Ιταλία.

Επιπλέον, η Επιτροπή αποφάσισε πρόσφατα χρηματικές διορθώσεις στο πλαίσιο της εκκαθάρισης των λογαριασμών για ποσό περίπου -254 εκατ. EUR τα οποία θα πιστωθούν στους λογαριασμούς του ΕΓΤΠΕ κατά τους προσεχείς μήνες.

Είναι πιθανόν πριν από τις θερινές διακοπές η Επιτροπή να λάβει και άλλες αποφάσεις κυρίως στο πλαίσιο της εκκαθάρισης των λογαριασμών. Είναι ωστόσο πιθανόν οι εισπράξεις να παραμείνουν κάτω των προβλέψεων του προϋπολογισμού λόγω συμπληρωματικού χρόνου που απαιτείται για την εξέταση των φακέλων ενώπιον του οργάνου συμβιβασμού.

Κεφάλαιο B1-39: Άλλα μέτρα // - 139 εκατ. EUR

// (δαπάνες: 488 εκατ. EUR)

(δείκτης: 627 εκατ. EUR)

(προβλέψεις των κρατών μελών: 481 εκατ. EUR)

Η υποαπορρόφηση σε σχέση με το δείκτη προκύπτει, αφενός λόγω πληρωμής αργότερα απ'ό,τι είχε προβλεφθεί για ορισμένες αγρονομισματικές ενισχύσεις. Πρόκειται πιθανώς για προσωρινή απόκλιση.

Αφετέρου, το κεφάλαιο αυτό καλύπτει κονδύλι του προϋπολογισμού στο οποίο τα κράτη μέλη πρέπει να καταχωρήσουν λογιστικά προσωρινά τα εισπραχθέντα ποσά για τα οποία το κεφάλαιο και το κονδύλι προέλευσης δεν κατέστη δυνατόν να καθοριστούν. Η Ιταλία έχει καταχωρήσει επί του παρόντος εισπραχθέν ποσό (αρνητικό ποσό), περίπου 85 εκατ. EUR σ'αυτό το κονδύλι αναμονής. Αυτό επίσης αποτελεί σημαντικό λόγο για τη διαπιστωθείσα υποαπορρόφηση.

3.3.2. Η υποκατηγορία 1β: αγροτική ανάπτυξη και συνοδευτικά μέτρα

Κεφάλαιο B1-40: Αγροτική ανάπτυξη // + 116 εκατ. EUR

// (δαπάνες: 889 εκατ. EUR)

(δείκτης: 773 εκατ. EUR)

(προβλέψεις των κρατών μελών: 912 εκατ. EUR)

Η υπέρβαση του δείκτη προκύπτει από τις ελαφρά σημαντικότερες δαπάνες για τα τρία παλαιά συνοδευτικά μέτρα. Από τις προβλέψεις δαπανών που διαβιβάστηκαν από τα κράτη μέλη, φαίνεται μικρό επίπεδο δαπανών για τους προσεχείς μήνες και επίπεδο δαπανών σαφώς χαμηλότερο από το δείκτη στο τέλος Μαΐου.

4. Συμπεράσματα

Η εκτέλεση των πιστώσεων του υποτμήματος B1 του προϋπολογισμού για τον Μάιο 2000 (δαπάνες των κρατών μελών από τις 16 Οκτωβρίου 1999 έως τις 31 Μαΐου 2000) ανέρχεται σε 28 241 εκατ. EUR, ήτοι 68,9% των πιστώσεων.

4.1. Η εκτέλέση των πιστώσεων για την υποκατηγορία 1α

Οι δαπάνες για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) βρίσκονται 154 εκατ. EUR κάτω από το δείκτη. Τα κράτη μέλη άρχισαν να πληρώνουν τις ενισχύσεις για τις ελαιούχες εκτάσεις εντός του Μαρτίου και κάλυψαν την καθυστέρηση εκτέλεσης που διαπιστώθηκε τον προηγούμενο μήνα.

Οι τομείς που υπερβαίνουν τον δείκτη είναι κυρίως οι τομείς:

- των αροτραίων καλλιεργειών (+180 εκατ. EUR) που προκύπτει από τη γραμμική μείωση των πιστώσεων που αποφασίστηκε από την αρχή του προϋπολογισμού κατά την έγκριση του προϋπολογισμού και από τις σημαντικότερες δαπάνες του δημοσίου αποθέματος,

- του αιγοπροβείου κρέατος (+142 εκατ. EUR) που οφείλεται σε επιτάχυνση των πληρωμών,

- του βοείου κρέατος (+114 εκατ. EUR) που οφείλεται στις υψηλότερες δαπάνες για τις πριμοδοτήσεις (εν μέρει λόγω επιταχύνσεως των πληρωμών) και το δημόσιο απόθεμα,

- της ζάχαρης (+58 εκατ. EUR) που οφείλεται στις σημαντικότερες εξαγωγικές επιστροφές,

- των προϊόντων εκτός παραρτήματος Ι (+31 εκατ. EUR) λόγω αυξήσεως των ποσοτήτων που εξήχθησαν.

Οι τομείς με υποαπορρόφηση σε σχέση με το δείκτη είναι κυρίως οι τομείς:

- των άλλων μέτρων (-139 εκατ. EUR), που οφείλεται αφενός μεν σε καθυστερημένη πληρωμή των αγρονομισματικών ενισχύσεων και αφετέρου σε προσωρινή καταχώρηση σημαντικού αρνητικού ποσού από την Ιταλία το οποίο αργότερα θα καταχωρηθεί οριστικά σε άλλα κεφάλαια,

- των οπωροκηπευτικών (-134 εκατ. EUR) λόγω καθυστερημένων πληρωμών ιδίως όσον αφορά τα μεταποιημένα οπωροκηπευτικά,

- του καπνού (-165 εκατ. EUR) λόγω καθυστερημένης πληρωμής σε σχέση με το δείκτη,

- του ελαιολάδου (-61 εκατ. EUR) επίσης λόγω καθυστερημένων πληρωμών.

Οι λόγοι της υποαπορρόφησης είναι προσωρινού χαρακτήρα, ενώ οι υπερβάσεις αντικατοπτρίζουν σε μεγάλο βαθμό ουσιαστικές αποκλίσεις που θα επιμείνουν έως το τέλος του οικονομικού έτους. Επιπλέον, θα πρέπει να ληφθεί υπόψη ότι το παρόν επίπεδο των δαπανών λαμβάνει υπόψη τις εξοικονομήσεις που οφείλονται στην ευνοϊκή εξέλιξη της ισοτιμίας του δολαρίου έναντι του ευρώ, αλλά οι εξοικονομήσεις που υπερβαίνουν την απαλλαγή των 200 εκατ. EUR που έχει καθοριστεί από τους κανόνες της δημοσιονομικής πειθαρχίας, στο τέλος του οικονομικού έτους, θα εμβασθούν στο νομισματικό απόθεμα.

Συμπερασματικά, η κατάσταση του προϋπολογισμού όσον αφορά την υπό κατηγορία 1α είναι πολύ τεταμένη.

4.2. Η εκτέλεση των πιστώσεων για την υποκατηγορία 1β

Οι δαπάνες της υποκατηγορίας 1β (αγροτική ανάπτυξη και συνοδευτικά μέτρα) είναι κατά 116 εκατ. EUR υψηλότερες από το δείκτη. Η υπέρβαση του δείκτη προκύπτει από τις σημαντικότερες δαπάνες για τα τρία παλαιά συνοδευτικά μέτρα.

Από τις προβλέψεις δαπανών που διαβίβασαν τα κράτη μέλη, εμφανίζεται ένα χαμηλό επίπεδο δαπανών για τους προσεχείς μήνες και ένα επίπεδο δαπανών κάτω από το δείκτη στο τέλος Μαΐου.